CELEX: 62012TN0306
Language: lv
Date: 2012-07-10 00:00:00
Title: Lieta T-306/12: Prasība, kas celta 2012. gada 10. jūlijā — Spirlea /Komisija

8.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 273/18
            
         Prasība, kas celta 2012. gada 10. jūlijā — Spirlea/Komisija
   (Lieta T-306/12)
   2012/C 273/31
   Tiesvedības valoda — vācu
   
      Lietas dalībnieki
   
   
      Prasītāji: Darius Nicolai Spirlea (Capezzano Pianore, Itālija) un Mihaela Spirlea (Capezzano Pianore) (pārstāvji — V. Foerster un T. Pahl, advokāti)
   
      Atbildētāja: Eiropas Komisija
   
      Prasītāju prasījumi:
   
   Prasītāju prasījumi Vispārējai tiesai ir šādi:
   
               —
            
            
               pieņemt prasības pieteikumu, kas iesniegts saskaņā ar LESD 263. pantu;
            
         
               —
            
            
               atzīt prasības pieteikumu par pieņemamu, kā arī
            
         
               —
            
            
               atzīt prasības pieteikumu par pamatotu un tādēļ atzīt, ka Komisija ir pieļāvusi būtiskus procesuālos pārkāpumus un pārkāpusi vairākas materiālās tiesību normas;
            
         
               —
            
            
               uz šī pamata atcelt Eiropas Komisijas Ģenerālsekretariāta 2012. gada 21. jūnija lēmumu (SG.B.5/MKu/psi — Ares (2012)744102), ciktāl tas attiecas uz Komisijas 2011. gada 10. maija un 10. oktobra informatīvajām vēstulēm;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza sešus pamatus.
   
               1)
            
            
               Ar pirmo pamatu tiek apgalvots, ka nav izpildīts pārbaudes pienākums un nav ievērots tā apmērs atbilstoši Regulai (EK) Nr. 1049/2001 (1).
               
                           —
                        
                        
                           Prasītāji šajā ziņā apgalvo, ka ir pārkāpts pārbaudes pienākums atbilstoši Regulas Nr. 1049/2001 4. panta 2. punktam un pārbaudes apmērs, kas Regulā Nr. 1049/2001 paredzēts “izņēmumiem”.
                        
                     
         
               2)
            
            
               Ar otro pamatu tiek apgalvots, ka ir pārkāps pienākums norādīt pamatojumu otrajā 2012. gada 21. jūnija lēmumā lietās GestDem 2012/1073 un 2012/1251.
               
                           —
                        
                        
                           Prasītāji šajā ziņā apgalvo, ka ir pārkāps pienākums norādīt pamatojumu atteikuma piešķirt piekļuvi Komisijas 2011. gada 10. maija un 10. oktobra informatīvajām vēstulēm tiesību aktos paredzētajā apmērā.
                        
                     
         
               3)
            
            
               Ar trešo pamatu tiek apgalvots, ka “neformālais” ES-pilotprocess tika pielīdzināts tiesiski reglamentētajam pienākumu neizpildes procesam (LESD 258. pants).
               
                           —
                        
                        
                           Šajā ziņā prasītāji apgalvo, ka “neformāla” ES-pilotprocesa pielīdzināšana tiesiski reglamentētajam pienākumu neizpildes procesam (LESD 258. pants) ir prettiesiska.
                        
                     
         
               4)
            
            
               Ar ceturto pamatu tiek apgalvots, ka ir pieļauta kļūda novērtējumā attiecībā uz daļēju piekļuvi.
               
                           —
                        
                        
                           Šajā ziņā prasītāji apgalvo, ka Komisija ir pārkāpusi prasītāju tiesības uz daļēju piekļuvi informatīvajām vēstulēm saskaņā ar Regulas (EK) Nr. 1049/2001 4. panta 6. punktu un acīmredzami nav veikusi konkrētu pārbaudi.
                        
                     
         
               5)
            
            
               Ar piekto pamatu tiek apgalvots, ka ir pārkāpts samērīguma princips/“sabiedrības prioritāras intereses”.
               
                           —
                        
                        
                           Šajā ziņā prasītāji apgalvo, ka Komisija ir pārkāpusi samērīguma principu, jo tā neesot pareizi izvērtējusi apgalvoto izņēmuma gadījumu “aizsardzība izmeklēšanas mērķiem” attiecībā pret “sevišķām sabiedrības interesēm” (Regulas (EK) Nr. 1049/2001 4. panta 2. punkts).
                        
                     
         
               6)
            
            
               Ar sesto pamatu tiek apgalvots, ka ir pārkāpts paziņojums COM(2002) 141.
               
                           —
                        
                        
                           Šajā ziņā prasītāji apgalvo, ka Komisija attiecībā uz prasītājiem ir sistemātiski pārkāpusi pašas pieņemtos noteikumus ES pilsoņu sūdzību izskatīšanai un tādējādi ir turpināti pārkāpusi savas saistības ievērot pašas pieņemtos noteikumus (paziņojuma COM(2002) 141 pielikums).
                        
                     
         
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).